**Z m l u v a o poskytovaní stravovacích služieb**

uzatvorená podľa § 269 ods.2 Obchodného zákonníka

medzi:

Obchodné meno: TERMALŠPORT TS s.r.o.

Sídlo:     Trojičné námestie 185/2, 027 44 Tvrdošín

Zastúpená: Ing. Ivan Šaško – konateľ spoločnosti

IČO: 36784478

DIČ/IČ DPH: 2022382318/SK2022382318

Banka: VÚB, a.s. RP Tvrdošín

Číslo účtu: SK8702000000002308440853

Zápis v OR : Okresný súd v Žiline, Oddiel: Sro, Vložka číslo:19036/L

ďalej len ako „objednávateľ “

a

Obchodné meno: Technické služby mesta Tvrdošín

Sídlo: Pod Velingom 263, 027 44 Tvrdošín

Zastúpená: Marián Ondrašák – riaditeľ

IČO: 00490628

DIČ/IČ DPH:                 2020568858/SK2020568858

Banka: VÚB, a.s. RP Tvrdošín

Číslo účtu: SK34 0200 0000 0034 6236 1995

ďalej len ako „dodávateľ “

**Čl. I**

**Predmet zmluvy**

Predmetom zmluvy je záväzok dodávateľa poskytovať objednávateľovi a zamestnancom objednávateľa (ďalej len stravníci) služby v oblasti stravovania spočívajúce v príprave a výdaji hotových teplých jedál v súlade a za podmienok dojednaných v tejto zmluve (ďalej len stravovacie služby).

**Čl. II**

**Miesto plnenia**

Miestom plnenia sú priestory reštaurácie Centra tradícií a turizmu Limba, Hviezdoslavova 118, 027 44 Tvrdošín.

**Čl. III**

**Rozsah plnenia**

1. Dodávateľ sa zaväzuje poskytovať stravovacie služby v dňoch pondelok – piatok.
2. Výdaj obedov (teplých jedál) bude začínať podľa harmonogramu určeného dodávateľom, ktorý môže byť upravovaný na základe požiadavky objednávateľa v čase 11,00 hod. – 14,00 hod.
3. Dodávateľ sa zaväzuje v rámci poskytovania stravovacích služieb vydávať teplé jedlá vždy v nasledujúcom sortimente súčasne:

Obedy: 1 druh polievky

3 druhy hlavných jedál

1. Dodávateľ sa zaväzuje poskytovať stravovacie služby tak, že hlavné jedno sa nebude opakovať častejšie než v intervale jedného kalendárneho týždňa.
2. Dodávateľ sa zaväzuje poskytovať stravovacie služby tak, aby stravníci mali možnosť v dostatočnom množstve použiť hygienické servítky a dochucovadlá podávanej stravy (napr. soľ, korenie a pod).
3. Gramáž jedál bude stanovená na základe receptúr používaných dodávateľom a nebude sa líšiť oproti gramáži jedál ponúkaných ostatným zákazníkom.

**Čl. IV**

**Spôsob poskytovania stravovacích služieb**

1. Dodávateľ bude poskytovať stravovacie služby na základe zoznamu stravníkov schváleného objednávateľom.
2. Dodávateľ sa zaväzuje vykonávať dennú evidenciu počtu vydaných jedál a celkového rozsahu poskytnutých stravovacích služieb a to pre účely mesačného vyúčtovania.

**Čl. V**

**Práva a povinnosti zmluvných strán**

1. Dodávateľ sa zaväzuje poskytovať služby podľa tejto zmluvy odborne a kvalitne, v súlade s internými metodickými pokynmi systému riadenia kvality. Dodávateľ sa zaväzuje dodržiavať normy HACCP.
2. Dodávateľ preberá zodpovednosť za dodržiavanie hygienických a legislatívnych štandardov a predpisov vo vzťahu k orgánom štátnej správy a inšpekcie.

**Čl. VI**

**Ceny jedál**

Zmluvné strany sa dohodli na nasledovnej cenovej kalkulácii jedál:

Polievka, hlavné jedlo, voda:

Cena bez 20% DPH .................. 3,00 €

Cena s 20% DPH ...................... 3,60 €

½ polievka, hlavné jedlo, voda:

Cena bez 20% DPH .................. 2,83 €

Cena s 20% DPH ...................... 3,40 €

Predajná cena jedál zahŕňa:

* hodnotu surovinových vstupov
* personálne náklady (mzdy a s tým súvisiace plnenia)
* fixné náklady
* prevádzkové náklady zahrňujúce napr. upratovanie, tlač jedálnych lístkov, servítky, čistiace potreby a pod.
* maržu

Ceny jedál sa budú upravovať po dohode dodávateľa a objednávateľa. O prípadných zmenách cien bude vyhotovený dodatok ku zmluve.

Neoddeliteľnou súčasťou faktúry vystavenej dodávateľom je príloha obsahujúca dokumentáciu a prehľad o počte vydaných jedál za sledované mesačné obdobie. Dodávateľ vyúčtuje odberateľovi náklady za poskytnuté stravovacie služby za príslušný mesiac do 15. dňa nasledujúceho mesiaca vo forme konečného daňového dokladu. Odberateľ uhradí dodávateľovi faktúru za príslušný mesiac do 14 dní od jej vystavenia.

**Čl. VII**

**Doba trvania zmluvy**

Táto zmluva sa uzatvára na dobu neurčitú.

Zmluvu možno skončiť písomnou výpoveďou ktorejkoľvek zmluvnej strany, pričom výpovedná lehota je tri mesiace a začína plynúť prvým dňom kalendárneho mesiaca nasledujúceho po dni doručenia výpovede druhej zmluvnej strane.

**Čl. VIII**

**Záverečné ustanovenia**

1. Právne vzťahy vyplývajúce z tejto zmluvy, ktoré nie sú v zmluve výslovne upravené, sa riadia ustanoveniami Obchodného zákonníka.
2. Účinky písomného oznámenia tých skutočností súvisiacich s plnením tejto zmluvy, ktoré táto zmluva vyžaduje oznámiť, nastávajú voči druhej zmluvnej strane ak sa oznámenie doručí jej kontaktnej osobe elektronickou poštou, faxom alebo poštovou službou.
3. Zmeny alebo doplnky k tejto zmluve možno uskutočniť len v písomnej forme so súhlasom oboch zmluvných strán.
4. Táto zmluva je vyhotovená v dvoch rovnopisoch rovnakej právnej sily, z ktorých každý z účastníkov zmluvného vzťahu obdrží jeden rovnopis.
5. Zmluvné strany prehlasujú, že si zmluvu prečítali, pochopili jej obsah, súhlasia s ním a na znak vzájomného súhlasu ju týmto podpisujú.
6. Táto zmluva je povinne zverejnenou zmluvou a nadobúda právnu účinnosť dňom nasledujúcim po dni jej zverejnenia.

V Tvrdošíne dňa 29.09.2017

...................................................... ..................................................

TERMALŠPORT TS s.r.o. Technické služby mesta Tvrdošín

/za objednávateľa/ /za dodávateľa/